nvidia/miracl-vision huggingface dataset:
अवनि चतुर्वेदी

अवनि चतुर्वेदी भारत की पहली महिला लड़ाकू पायलटों में से एक है।  वह रीवा जिले से है जो मध्य प्रदेश में है। उन्हें अपनी दो साथियों- मोहन सिंह और भावना कंठ के साथ पहली बार लड़ाकू पायलट घोषित किया गया था। इन तीनों को जून 2016 में भारतीय वायु सेना के लड़ाकू स्क्वाड्रन में शामिल किया गया। उन्हें औपचारिक रूप से तत्कालीन रक्षा मंत्री मनोहर पर्रिकर द्वारा कमीशन में शामिल किया गया था। 22-वर्षीय चतुर्वेदी ने अपना पूरा प्रशिक्षण हैदराबाद की वायु सेना अकादमी से लिया। उन्होंने अपनी स्कूली शिक्षा देवलोंद के आदर्श उच्च माध्यमिक विद्यालय से की जो कि मध्य प्रदेश के शहडोल जिले में स्थित एक छोटा सा शहर है। उन्होंने २०१४ में अपनी स्नातक प्रौद्योगिकी वनस्थली विश्वविद्यालय, राजस्थान से करते हुए भारतीय वायु सेना की परीक्षा भी पारित की। उनके पिता संसदीय सरकार में एक कार्यकारी इंजीनियर और माता एक गृहिणी हैं। चतुर्वेदी को टेनिस खेलना और चित्रकारी करना पसंद है। उन्हें अपने परिवार के सेना अधिकारियों द्वारा प्रेरणा प्राप्त हुई।उन्हें अपने महाविद्यालय के फ्लाइंग क्लब से कुछ घंटे की उड़ान का अनुभव प्राप्त हुआ जिसने उन्हें भारतीय वायुसेना में शामिल होने के लिए प्रेरित किया। अपने प्रशिक्षण का एक वर्ष पूरा करने के पश्चात वह जून में लड़ाकू पायलट बनी। [[कर्णाटक]] से सटे [[बिदार]] से अपने प्रशिक्षण के तीसरे चरण को पूरा करने के पश्चात वह लड़ाकू जेट विमान सुखोई उड़ाने वाली पहली महिला बनी। ।
मोहम्मद युनुस (अन्ना वीरता पदकधारक)

मोहम्मद युनुस भारत के प्रसिद्ध शहर चेन्नई में एक ई-कॉमर्स कंपनी "प्रोपो" (अंग्रेजी: PROPO) के सह-संस्थापक हैं। उनकी प्रसिद्धि का कारण 2015 में आने वाले भयंकर तूफान के दौरान सैकड़ों चेन्नई के निवासियों को किसी धर्म, समुदाय या जाति के भेदभाव के बिना जान बचाने का महान कार्य किया है जिसे वह एक नागरिक होने के कारण अपना नैतिक कर्तव्य समझकर अंजाम दिया था। युनुस के अनुसार नवंबर 2015 के अंत और दिसंबर के प्रारंभ में हुई विनाशकारी वर्षा के कारण चेन्नई शहर के कई परिवार बेघर हो गए, मृतकों की अच्छी खासी संख्या थी और जनता अनगिनत कठिनाइयों के शिकार थे। इसी समय युनुस की नज़र एक महिला पर पड़ी जो प्रसव-वेदना से पीड़ित थी और बरसात में घिरी थी। इसके चलते उन्होंने इस महिला को बाढ़ से निकाला, निकलते ही इस महिला ने एक बच्ची को जन्म दिया, उस बच्ची के माता पिता ने मोहम्मद युनुस के इस कार्य से प्रभावित होकर उसका नाम भी युनुस रख दिया। युनुस को इस बात का भी दुःख हुआ कि शहर में उनके दो घर हैं जबकि अधिकांश लोग बेघर और असहाय हैं। इसी सोच के कारण उन्होंने अपने दोनों घरों को सार्वजनिक शरणार्थी शिविरों में बदल दिया और खुद को योजनाबद्ध तरीके से बचाव कार्य में जुट गए। भारी वर्षा के बीच युनुस ने अपने दोस्तों की मदद से विपरीत हालतों में बेसनत नगर (अंग्रेजी: Besant Nagar) से दक्षिण पश्चिम चेन्नई ले जाकर लगभग 450 लोगों की जान बचाई। इसी तरह के अन्य मिशनों को उन्होंने उरापक्कम, पल्लीकारानी, मुडिचूर और अन्य स्थानों पर चलाए और कई सौ लोगों की जान बचाई। चेन्नई के निवासी युनुस की अपार मानवता के भाव से बहुत प्रभावित हुए। एक असहाय तमिल हिन्दू गर्भवती महिला जिसकी उन्होंने स्वयं जान बचाई थी, ने एक लड़की को बाद में जन्म दिया था। इस लड़की को इस महिला और उसके पति ने "युनुस" का नाम दिया। हालांकि मोहम्मद युनुस ने अपनी गतिविधियों को धर्म समुदाय की तंग सोच से परे होकर मानवता-दोस्ती से जोड़ने का प्रयास बताया और वह इसी के पक्षधर बने रहे। उन्होंने पीड़ित परिवार को सूचित किया कि वह नवजात युनुस के शैक्षिक खर्च वहन करने तैयार हैं। तमिलनाडु सरकार ने मोहम्मद युनुस को 2016 के गणतंत्र दिवस के अवसर पर अन्ना वीरता पदक (Anna Medal for Gallantry award) प्रदान किया। यह सम्मान उन्हें चेन्नई के तूफान के दौरान "निस्वार्थ, साहसी और नेक कार्य" (selfless, brave and noble act) शैली में 600 लोगों की नौकाओं के माध्यम से जान बचाने के कारण दिया गया था। कुछ अनुमानों से बचाए गए लोगों की यह संख्या 2,100 बताई गई है। इस अवसर पर युनुस ने युवाओं को एक दूसरे की मदद के लिए आगे आने के लिए एक मोबाइल ऍप शुरू करने की भी घोषणा की।
स्वाति भार्गव

स्वाति भार्गव (जन्म-२६ अप्रैल, १९८३) भारत में स्थित एक इन्टरनेट उद्धमी है। २०१३ में उन्होंने अपने पति रोहन भार्गव के साथ मिल कर एक कैशकरोडॉटकॉम एक कूपन और कैशबैक करो वेबसाईट खोली जो कि भारत में संचालित की जाती है। इससे पहले २०११ में उन्होंने एक यूके स्थित- प्योरिंगपौंड कैशबैक और कूपन वेबसाईट की स्थापना की। २००५-२०१० में गोल्ड्समैन सचस के बैंकिंग डिवीज़न और कार्यकारी कार्यालय में भी काम किया। लन्दन स्कूल ऑफ़ इकोनॉमिक्स(एल॰एस॰इ॰), से उन्होंने बी॰एस॰सी॰ होन्स, गणित और अर्थशास्त्र में डिग्री हासिल की। उन्होंने सिंगापूर और लन्दन स्कूल से बहुत सारी छात्रवृत्ति भी जीती।  स्वाति का जन्म अम्बाला में हुआ और वह वहीं पली बढ़ीं थी। राष्ट्रीय जूनियर कॉलेज सिंगापुर में भाग लेने के बाद उन्होंने गणित, अर्थशास्त्र, और भौतिकी में जी॰एस॰ई॰ऐ॰ स्टार पूरा किया। स्वाति को निवेश बैंकिंग डिवीज़न में स्थायी पद भी मिला।  ब्रिटेन, लंदन में गोल्डमैन सैक्स में स्वाति ने 2005-2009 से वित्तीय संस्थानों के लिए संरचित उत्पादों के भीतर निवेश बैंकिंग डिवीजन में काम किया। 2010 में उन्होंने गोल्डमैन सैक्स इंटरनेशनल के सी॰ई॰ओ॰ माइकल शेरवुड और रिचर्ड गनोदडे के साथ कार्यकारी कार्यालय में काम किया। पति रोहन भार्गव के साथ स्वाती ने प्योरिंग पाउंड्स डॉट कॉम की स्थापना की। ब्रिटेन आधारित कैशबैक और वाउचर वेबसाइट जो सदस्यों को उनके किसी भी पार्टनर रिटेलरों में नियमित खरीद पर बचत करने में सक्षम बनाती है। कंपनी ने ब्रिटेन में शीर्ष खुदरा विक्रेताओं के साथ टेस्को, मार्क्स एंड स्पेन्सर, डेबनाहम्स, एक्स्पैडिया और अधिक के साथ भागीदारी की है। २०१३, में स्वाति ने अपने पति के साथ कैशकरोडॉटकॉम कम्पनी खोली जिसने भारत में कैशबैक अवधारणा को पेश किया। उसी वर्ष कम्पनी को स्टार्ट-अप के तौर पर यू॰के॰ स्थित एंजेल इन्वेस्टर के समूह से बीज निधि के रूप में ४.५ करोड़ रुपये प्राप्त हुए।
भारत में चुनाव, 2017

2017 में भारत के पांच राज्यों - उत्तर प्रदेश, पंजाब, उत्तराखंड, गोवा और मणिपुर - में विधानसभा चुनाव हुए। इन राज्यों में मौजूदा विधानसभाओं का कार्यकाल 18 मार्च 2017 से ही समाप्त होना शुरू हो रहा था, सो, उससे पहले ही नई विधानसभाओं का गठन ज़रूरी था। गोवा, मणिपुर और पंजाब विधानसभाओं का कार्यकाल 18 मार्च को खत्म हो रहा है, उत्तराखंड विधानसभा का कार्यकाल 26 मार्च को खत्म होगा, जबकि यूपी विधानसभा का कार्यकाल 27 मई को पूरा होगा। देश के सबसे बड़े राज्य उत्तर प्रदेश में चुनाव सात चरणों में करवाया गया, जबकि पूर्वोत्तर राज्य मणिपुर में चुनाव दो चरणों में हुआ। शेष तीनों राज्यों में मतदान एक-एक चरण में ही हुआ। गोवा तथा पंजाब में एकमात्र चरण का मतदान 4 फरवरी को करवाया गया, जबकि उत्तराखंड में मतदान एक ही चरण में 15 फरवरी को हुआ। मणिपुर में पहले चरण का मतदान 4 मार्च तथा दूसरे चरण का मतदान 8 मार्च को करवाया गया। उत्तर प्रदेश में सात चरणों में 11, 15, 19, 23, 27 फरवरी तथा 4, 8 मार्च को मतदान हुआ। सभी पांचों राज्यों में मतगणना 11 मार्च को करवाई गयी।
कम्यूनिस्ट पार्टी ऑफ़ इंडिया (मार्क्सवादी-लेनिनवादी)

कम्युनिस्ट पार्टी ऑफ़ इंडिया या भारतीय कम्युनिस्ट पार्टी (मार्क्सवादी-लेनिनवादी) का गठन 1969 में कलकत्ता में एक अधिवेशन में अखिल भारतीय कम्युनिस्ट क्रांतिकारियों की समिति (एआईसीसीसीसीआर) ने किया था। पार्टी का आधार कानु सन्याल द्वारा कलकत्ता में 22 अप्रैल (लेनिन का जन्मदिन) को एक जन बैठक में घोषित किया गया था।
एलेन लुईस शलमन बेकर

एलेन लुईस शलमन बेकर का जन्म २७ अप्रैल १९५३ को न्यू यॉर्क के फाइटविले, उत्तरी कैरोलिना के शहर में हुआ था। वह एक अमेरिकी चिकित्सक और अंतरिक्ष यात्री है। बेकर ने नासा अंतरिक्ष यात्री कार्यालय की चिकित्सा शाखा में प्रमुख के रूप में कार्य किया। उनके माता-पिता का नाम मेल और क्लेयर शलमन था। उन्होंने अपनी स्कूल की पढाई १९७० में क्वींस में बेयसाइड हाई स्कूल पूरी की और १९७४ में बफेलो विश्वविद्यालय से भूविज्ञान में बैचलर ऑफ आर्ट्स की डिग्री हासिल की। उन्होंने अपनी डॉक्टरेट की डिग्री १९७८ में कॉर्नेल विश्वविद्यालय से हासिल की और १९९४ में पब्लिक हेल्थ में टेक्सास विश्वविद्यालय से सार्वजनिक स्वास्थ्य में मास्टर्स की डिग्री प्राप्त करके अपनी पढाई पूरी की। बेकर ने लिंडन बी.जॉनसन स्पेस सेंटर में मेडिकल ऑफिसर के रूप में १९८१ में नासा में शामिल हुई। उसी वर्ष, उन्होंने ब्रूक्स एयर फोर्स बेस, सैन एंटोनियो, टेक्सास में एयर फोर्स एयरोस्पेस मेडिसिन कोर्स से स्नातक किया। उन्होंने अंतरिक्ष यात्री उम्मीदवार से पहले जॉनसन स्पेस सेंटर के फ्लाइट मेडिसिन क्लिनिक में चिकित्सक के रूप में कार्य किया था। मई १९८४ में एलेन नासा द्वारा चयनित की गयी और १९८५ में अंतरिक्ष यात्री बनी। तब से, उन्होंने स्पेस शटल कार्यक्रम और अंतरिक्ष स्टेशन के विकास के समर्थन में नासा में विभिन्न प्रकार की नौकरी की। वह १९९८ में एसटीएस -34 में १९९२ में एसटीएस -50, १९९५ में एसटीएस -71 एक मिशन विशेषज्ञ थी। और उन्होंने अंतरिक्ष में ६८६ घंटों तक का समय लॉग इन किया। वह अंतरिक्ष यात्री कार्यालय शिक्षा चिकित्सा शाखा की चीफ भी हैं।
दोहरा क्षुद्रग्रह

दोहरा क्षुद्रग्रह (binary asteroid) दो क्षुद्रग्रहों का एक ऐसा मंडल होता है जिसमें वे एक-दूसरे से गुरुत्वाकर्षक आकर्षण से सम्बन्धित हों और दोनों अपने सांझे संहति-केन्द्र (center of mass) के इर्द-गिर्द परिक्रमा कर रहे हों। हमारे सौर मंडल के क्षुद्रग्रह घेरे में ऐसे कई दोहरे क्षुद्रग्रह देखे गए हैं, और कुछ तिहरे क्षुद्रग्रह भी देखे गए हैं।
माही-माही

माही-माही (Mahi-mahi), जिसे साधारण डोल्फ़िनफ़िश (common dolphinfish) या दोरादो (Dorado) और जीववैज्ञानिक भाषा में कोरिफ़ेना हिप्युरस (Coryphaena hippurus) भी कहा जाता है, समुद्र-सतह के पास तैरने वाली एक किरण-फ़िन मछली है जो विश्वभर में पाई जाती है। यह कोरिफ़ेना जीववैज्ञानिक गण की दो सदस्य जातियों में से एक है। माही-माही समुद्र में सबसे तेज़ी से बढ़ने वाली मछिलियों में से एक है और इसका आकार ६ फ़ुट लम्बा और वज़न ४० किलो तक पहुँच सकता है। इसलिए अन्य मछलियाँ इसका बहुत शिकार करती हैं और मछुआरे भी इन्हें बहुत पकड़ते हैं। माही-माही का नाम हवाईवी भाषा से आता है, जिसमें "माही" का अर्थ "शक्तिशाली" होता है। डोल्फ़िनफ़िश कहलाने के बावजूद, इस मछली का डॉलफ़िन (सूंस) से कोई सम्बन्ध नहीं है - डॉलफ़िन वायु से सांस लेने वाली एक स्तनधारी होती है जबकि डॉलफ़िनफ़िश पानी में सांस लेने वाली एक मछली है।
भारतीय क्रिकेट टीम का पाकिस्तान दौरा 1989-90

1989-90 के क्रिकेट सीजन के दौरान भारत की राष्ट्रीय क्रिकेट टीम ने पाकिस्तान का दौरा किया। भारत ने 15 नवंबर और 22 दिसंबर 1989 के बीच पाकिस्तान क्रिकेट टीम के खिलाफ चार टेस्ट मैचों और चार वनडे अंतर्राष्ट्रीय मैचों की सीरीज़ खेली, जिसमें टेस्ट सीरीज़ ने 0-0 से ड्रॉ की और पाकिस्तान ने वनडे सीरीज़ 2-0 से जीत ली। इस श्रृंखला में सचिन तेंदुलकर और वकार युनुस जैसे दिग्गजों की अंतरराष्ट्रीय करिअर की शुरुआत की गई।
प्रोटिओसोमस

प्रोटिओसोमस सभी यूकेरियोट्स और आर्चिया और कुछ बैक्टीरिया में प्रोटीन कॉम्प्लेक्स हैं। यूकेरियोट्स में, प्रोटिओसोमस न्यूक्लियस और साइटोप्लाज्म में स्थित हैं।  प्रोटिओसोम का मुख्य कार्य प्रोटीलाइज़िस द्वारा अनावश्यक या क्षतिग्रस्त प्रोटीन को अवक्रमित करना है, जो पेप्टाइड बांड टूटने वाली एक रासायनिक प्रतिक्रिया है। ऐसी प्रतिक्रियाओं में मदद करने वाले एंजाइमों को प्रोटीज़ कहा जाता है। प्रोटिओसोमस एक प्रमुख तंत्र का हिस्सा हैं जिसके द्वारा कोशिकाओं को विशेष प्रोटीनों की एकाग्रता को विनियमित करने और मिसफॉल्टेड प्रोटीन को अवक्रमित करता है। अवक्रमिता की प्रक्रिया में लगभग सात से आठ अमीनो एसिड की पेप्टाइड्स पैदा होती है, जो बाद में कम अमीनो एसिड अनुक्रमों में अवक्रमित किया जा सकता है और नए प्रोटीन को संश्लेषण में इस्तेमाल किया जा सकता है।  युबिक्यूटिन नामक एक छोटी प्रोटीन, प्रोटीन को गिरावट के लिए टैग करता है। टैगिंग प्रतिक्रिया युबिक्यूटिन लाईगेसिस नामक एंजाइमों द्वारा उत्प्रेरित होती है। एक बार प्रोटीन को एक युबिक्यूटिन अणु के साथ टैग किया जाना, अतिरिक्त युबिक्यूटिन अणुओं को संलग्न करने के लिए अन्य लाईगेसिस के लिए एक संकेत है। नतीजा एक पॉलीब्यूविटीन श्रृंखला है जो प्रोटीसॉम द्वारा बाध्य है, जो टैग प्रोटीन को अवक्रमित करने मैं सक्ष्म है।
अतिशा प्रताप सिंह

अतिशा प्रताप सिंह कुचिपुड़ी नर्तकी हैं। अतिशा ने 15 मई 2017 को रंग प्रवेशम विषयवस्तु पर कुचिपुड़ी नृत्य का मंचन कमानी ऑडिटोरियम, दिल्ली में किया। अतिशा सितंबर 2017 में लंदन फैशन वीक के उद्घाटन और समापन समारोह में एक नृत्य प्रदर्शन करने के लिए निर्धारित है। अतिशा केंद्रीय मंत्री और बिहार के सारण से लोकसभा सांसद राजीव प्रताप रूडी की किशोरी बेटी हैं। आतिशा साल 2014 के लोकसभा चुनाव के दौरान रूडी के प्रोग्राम में नज़र आती थीं। उसकी माँ नीलम प्रताप हैं, जो हाल तक इंडियन एयरलाइंस की एक सहायक कंपनी एलायंस एयर में इनफ्लाइट की प्रमुख के रूप में कार्यरत थीं। अतिशा की बड़ी बहन अवश्रेया रूडी हैं। अवश्रेया की शादी हो चुकी है।
भूचुम्बकीय झंझा

पृथ्वी के चुम्बक मंडल (मैग्नेटोस्फीयर) में में आने वाले अस्थायी विक्षोभों (डिस्टर्बैंसेस) को भूचुम्बकीय झंझा या भूचुम्बकीय तूफान ( geomagnetic storm) कहते हैं। ये विक्षोभ सौर पवनों के प्रघाती तरंगों (शॉक वेव्ज) या/तथा चुम्बकीय क्षेत्र के बादलों के पृथ्वी के चुम्बकीय क्षेत्र से अन्तःक्रिया के कारण होते हैं।
पृष्ठीय तरंग

भौतिकी में, पृष्ठीय तरंग (surface wave) उन तरंगों को कहते हैं जो दो माध्यमों के इंटरफेस पर गमन करतीं हैं। गुरुत्व तरंगे, पृष्ठ तरंगों का एक उदाहरण हैं। विद्युतचुम्बकीय तरंगे भी पृष्ठीय तरंग की तरह गमन कर सकतीं हैं।
मैकल पर्वतमाला

मैकल पर्वतमाला (Maikal Hills) भारत के छत्तीसगढ़ में स्थित हैं।
तरंग संचरण

जिस किसी तरह से तरंग का संचरण सम्भव है उन्हें तरंग संचरण (Wave propagation) कहते हैं। तरंग के संचरण की दिशा तथा उसके सापेक्ष कम्पन की दिशा के आधार पर तरंगें दो तरह की होतीं है- अनुप्रस्थ तरंग (longitudinal wave) तथा अनुदैर्घ्य तरंग (transverse waves)। विद्युतचुम्बकीय तरंगें अन्य माध्यमों के अलावा निर्वात में भी संचरित हो सकतीं हैं जबकि यांत्रिक तरंगें (जैसे ध्वनि) के संचरण के लिये कोई माध्यम आवश्यक है। इनका संचरण निर्वात में नहीं हो सकता।
दिल्ली दुर्गा पूजा समिति

दिल्ली दुर्गा पूजा समिति, जिसे कश्मीरी गेट दुर्गा पूजा भी कहते हैं, दिल्ली की सबसे पुरानी दुर्गा पूजा समिति है। यह वर्तमान में बंगाली सीनियर सैकेण्डरी स्कूल, अलीपुर रोड, दिल्ली के प्रांगण में आयोजित होती है। इसका आरम्भ १९१० में रोशनपुरा काली मन्दिर, नई सड़क में बारोवरी पूजा (सामुदायिक उत्सव) के रूप में हुआ था। तब यह नगर में बसे प्रवासी बंगाली समुदाय का प्रयास था, विशेषकर एक बंगालि डॉक्टर हेमचन्द्र सेन। कालान्तर में लाला लछ्मी नारायण सेवं उनके पुत्र लाला गिरधारी लाल के सहयोग से फतेहपुरी मस्जिद के निकट स्थित उनकी धर्मशाला में स्थान मिलने पर १९१३-१९४६ के दौरान फली फूली। १९१० से पूर्व दिल्ली में प्रथम दुर्गा पूजा के वर्णन १८४२ में राजशाही के मजूमदार के यहां, उसके बाद अगली दो पूजाएं १८७५ एवं १९०४ में आयोजित हुई थीं। हालांकि ये सभी निजी पूजाएं थीं जो बाद में बंद हो गयीं।
शीतजीवी

शीतजीवी (Cryozoa, क्रायोज़ोआ) ऐसे जीव होते हैं जो लम्बे अरसे तक शून्य सेंटिग्रेड से कम तापमान में जीवित रह सकें। शुक्राणु और कई प्रकार के जीवाणु -196° सेंटिग्रेड के द्रव नाइट्रोजन द्वारा जमाए जाते हैं और गरम होने पर अक्सर जीवित रहते हैं। शीतपसंदी नामक कुछ ऐसे भी जीव हैं जो कम तापमान में केवल जीवित ही नहीं रहते बल्कि फलते-फूलते हैं और प्रजनन क्रीयाओं द्वारा फैलते भी हैं।
शुष्कपसंदी

शुष्कपसंदी (Xerophile, ज़ेरोफ़ाइल) ऐसे चरमपसंदी जीव होते हैं जो अति-शुष्क वतावरणों में पनप सकते हैं और प्रजनन कर सकते हैं। यह जीव मरुभूमियों की रेत में पाए जाते हैं जहाँ बहुत कम जल उपलब्ध होता है। खाद्य परिरक्षण में भी शुष्कपसंदियों का अध्ययन महत्वपूर्ण होता है क्योंकि यह जीव केवल खाना सुखा देने से नहीं रोके जा सकते हैं और यदि बड़ी संख्या में मौजूद हों तो उसे ख़राब कर देते हैं।
ऊष्मपसंदी

ऊष्मपसंदी (Thermophile, थर्मोफ़ाइल) ऐसे चरमपसंदी जीव होते हैं जो 41° से 122° सेंटीग्रेड के ऊँचे तापमान में पनपते हैं और प्रजनन कर सकते हैं। कई ऊष्मपसंदी आर्किया होते हैं और जीववैज्ञानिक समझते हैं कि पृथ्वीपर उत्पन्न होने वाले सबसे पहले बैक्टीरिया भी ऊष्मपसंदी थे।
भूतापीय प्रवणता

भूतापीय प्रवणता (Geothermal gradient) पृथ्वी में बढ़ती गहराई के साथ बढ़ते तापमान की प्रवणता (rate) को कहते हैं। भौगोलिक तख़्तों की सीमाओं से दूर और पृथ्वी की सतह के पास, हर किमी गहराई के साथ तापमान लगभग २५° सेंटीग्रेड बढ़ता है। पृथ्वी के अंदर यह गरमी पृथ्वी के निर्माण-काल में मलबे के टकराव व दबाव से बची ऊर्जा, पृथ्वी के भीतरी भागों में उपस्थित पोटैशियम-४०, यूरेनियम-२३८, यूरेनियम-२३५, थोरियम-२३२ जैसा रेडियोसक्रियता वाले समस्थानिक तत्व से पैदा होने वाली ऊर्जा और अन्य सम्भावित स्रोतों से उत्पन्न होती है। भूवैज्ञानिकों का अनुमान है कि पृथ्वी के ठीक केन्द्र में तापमान लगभग ७०००° सेंटीग्रेड और दबाव ३६० गिगापास्कल (यानि सतह पर वायु के दबाव से ३६ लाख गुना) हो सकता है। रेडियोसक्रीय समस्थानिक (आइसोटोप) समय के साथ क्षीण होते जाते है इसलिए वैज्ञानिक यह भी समझते हैं कि यह तापमान पृथ्वी के निर्माण के समय बहुत अधिक रहा होगा और काल के साथ गिरता चला गया है और आगे भी धीरे-धीरे गिरता रहेगा।
ग्रे (इकाई)

ग्रे (gray), जिसका चिन्ह Gy है, अन्तरराष्ट्रीय मात्रक प्रणाली में आयनकारी विकिरण (ionizing radiation) मापने की एक व्युत्पन्न इकाई है। एक ग्रे की परिभाषा एक जूल विकिरण ऊर्जा प्रति किलोग्राम है, यानि दस किलोग्राम की कोई चीज़ अगर दस जूल विकिरण ऊर्जा सोख ले तो यह एक ग्रे आयनकारी विकिरण मापी जाएगी। सेंटीमीटर-ग्राम-सैकिण्ड इकाई प्रणाली में आयनकारी विकिरण की एक अलग मापन इकाई है, जो रैड (rad) कहलाती है - एक रैड ठीक 0.01 ग्रे के बराबर है।
अभिगम नियंत्रण

T ugbgt. Tgt tt t t. T. Tu tug ut Tahrir y u t k tuktut.y ut ut. Tkt uut tutug k अभिगम नियंत्रण (access control) किसी संसाधन या प्रणाली (विशेषकर संगणक प्रणाली) तक पहुँचने व उसे प्रयोग करने पर रखे गए नियंत्रण को कहते हैं। इसके द्वारा उस संसाधन का प्रयोग और उसके बारे में जानकारी केवल उन्हीं व्यक्तियों को उपलब्ध होता है जिन्हें यह मिलने का अधिकार है। अभिगम नियंत्रण के लिए तालों, पहचान पत्र, पासवर्ड, जैवमिति (बायोमेट्रिक्स) और अन्य विधियों को प्रयोग करा जाता है।
आकाशभैरव

आकाशभैरव एक भैरव हैं जिन्हें नेपाल के इतिहास में राजा यलम्बर भी कहते हैं। महाभारत में उन्हें बर्बरीक कहा गया है। इस ग्रन्थ में अध्याय हैं- १. उत्साहप्रक्रम २. यजनविधि ३. उत्साहयजन ४. उत्साहाभिषेकविधि ५. मन्त्रयन्त्रप्रक्रम ६. चित्रमालामन्त्र ७. वश्याकर्षणप्रयोग ८. मोहनद्रावकप्रयोग ९. स्तम्भविद्वेषप्रयोग १०. उच्चाटननिग्रहप्रयोग ११. भोगप्रद १२
संगीता भाटिया

संगीता एन भाटिया, एमडी, पीएच. डी. (बी. 1968) एक भारतीय अमेरिकी जैविक इंजीनियर और कैम्ब्रिज, मैसाक्युसेट्स, संयुक्त राज्य अमेरिका में मौजूद मैसाक्युसेट्स इंस्टीट्यूट ऑफ टेक्नोलॉजी (एमआईटी) में प्रोफेसर हैं। भाटिया का अनुसंधान ऊतकों की मरम्मत और उत्थान के अनुप्रयोगों के लिए माइक्रो और नैनो-प्रौद्योगिकी पर केन्द्रित है। 2003 में, एमआईटी प्रौद्योगिकी की समीक्षा TR100 के 35 साल की उम्र के शीर्ष 100 नवीन आविष्कारों के तहत वह नामित किया गया था। [[साईंटिस्ट]] द्वारा 2006 उन्हें "साईंटिस्ट टू वाच" भी नामित किया गया था , और 2008 हॉवर्ड ह्यूजेस मेडिकल इंस्टीट्यूट अन्वेषक चुना गया था। भाटिया टिशु इंजीनियरिंग पर पहली स्नातक पाठ्यपुस्तक की सह-लेखिका हैं और दो किताबें, माइक्रोडिवाईसिस इन बाएओलोजी एंड मैडिसनऔर बाईओसेंसिंग की संपादक हैं। भाटिया के माता पिता भारत से बोस्टन, मैसाक्युसेट्स प्रवास कर गये थे, उनके पिता एक इंजीनियर थे और उनकी माँ भारत में एमबीए की डिग्री पाने वाली पहली महिला थीं। वह 10 वीं कक्षा की जीव विज्ञान क्लास के बाद और अपने पिता के साथ एक एमआईटी लैब को देखने के बाद, जहाँ उन्होंने कैंसर के उपचार के लिए अल्ट्रासाउंड मशीन का प्रदर्शन देखा और वह इंजीनियर बनने के लिए प्रेरित हुईं। भाटिया का अनुसंधान ऊतकों की मरम्मत और उत्थान के अनुप्रयोगों के लिए माइक्रो और नैनो-प्रौद्योगिकी पर केन्द्रित है।
शहनाज़ हुसैन

शहनाज हुसैन शहनाज हर्बल्स इकाई की सीईओ हैं। वह एक प्रमुख भारतीय महिला उद्यमी है जिन्हें अपने हर्बल सौंदर्य प्रसाधनों के लिए जाना जाता है जिनमें त्वचा की देखभाल के उत्पाद सबसे प्रमुख हैं। २००६ में उन्हें पद्मश्री से सम्मानित किया गया था जोकि भारत सरकार द्वारा दिया जाने वाला एक नागरिक पुरस्कार है। वर्ष १९९६ में उन्हें सफलता पत्रिका "विश्व की सबसे महान महिला उद्यमी" का पुरस्कार मिला था। शहनाज हुसैन स्वर्गीय न्यायमूर्ति नसीरुल्लाह बेग की बेटी हैं जोकि इलाहाबाद उच्च न्यायालय के भूतपूर्व मुख्य न्यायधीश थे। उनके दादा, न्यायधीश समीउल्लाह बेग, संयुक्त प्रांत के एक प्रमुख मुस्लिम राजनीतिज्ञ थे, जिन्होंने बाद में हैदराबाद उच्च न्यायालय में मुख्य न्यायाधीश के रूप में अपनी सेवाएं प्रदान की। उनके चाचा, मिर्जा हमीदुल्लाह बेग, भारत के पूर्व मुख्य न्यायाधीश थे, जिन्होंने न्यायमूर्ति एच आर खन्ना को पद पर विवादास्पद रूप से दबा दिया। उनकी शिक्षा ला मार्टीर्नियर,लखनऊ से हुई थी। हाल ही में हार्वर्ड बिजनेस स्कूल की उभरते बाजारों की परियोजना के लिए दिए गये अपने साक्षात्कार में हुसैन ने अपने व्यापार की उत्पत्ति, बढ़ोतरी और विकास के बारे में बताया, कि कैसे सौंदर्य के प्रति उनके नवीन दृष्टिकोण ने उनके उत्पादों को वैश्विक सफलता दिलवाई है।
चम्पा की कला

चम्पा एक भारतीय सभ्यता थी जो ५०० ई से १५०० ई के कालावधि में पूर्वी एशिया के उस भाग में फैली थी जिसे आजकल वियतनाम कहा जाता है। चम्पा की कला में मुख्यतः बलुआ पत्थर की मूर्तियाँ तथा ईंटो से निर्मित भवन हैं। कुछ धातु से निर्मित मूर्तियाँ एवं सजावटी वस्तुएँ भी प्राप्त हुई हैं। अधिकांश कलात्मक वस्तुएँ धर्म से संबन्धित हैं और हिन्दू (मुख्यतः शैव), बौद्ध तथा स्थानीय संस्कृति का सम्मिश्रण हैं।
सीमा राव

डॉ सीमा राव भारत की पहली महिला कमांडो ट्रेनर   हैं, जिन्होंने भारतीय विशेष बलों को बिना कोई मुआवजा लिए १८ वर्षों तक प्रशिक्षित किया। वह क्लोज क्वार्टर बैटल — जोकि निकटता में लड़ाई करने की एक कला है, उसमें अग्रणी है और विभिन्न भारतीय बलों को प्रशिक्षित करने में वे सलंगन हैं। उनके काम में मेजर दीपक राव, ने अपनी भागीदारी निभाई, जिन्हें भारतीय राष्ट्रपति ने राष्ट्रपति पदक से सम्मानित किया।  उनका जन्म भारत के एक स्वतंत्रता सेनानी प्रोफेसर रमाकांत के यहाँ हुआ। उन्होंने चिकित्सा के क्षेत्र में, पारंपरिक चिकित्सा में प्रमाणित चिकित्सक की शिक्षा ली। राव ने संकट प्रबंधन में भी एमबीए किया है।अपने पति मेजर दीपक राव के साथ मिलकर उन्होंने १५००० सैनिकों को आधुनिक क्लोज क्वार्टर बैटल का प्रशिक्षण दिया है।   राव ने भारतीय वायु सेना के स्काइडाइविंग पाठ्यक्रम द्वारा अपने लिए पैरा विंग्स अर्जित किये। वह एक लड़ाकू शूटिंग प्रशिक्षक, सेना के पर्वतारोहण संस्थान एचएमआई की पदक विजेता, और मिलिट्री मार्शल आर्ट में ७वीं डिग्री की ब्लैकबेल्ट हैं। वह दुनियाभर के उन कुछ प्रशिक्षकों में से एक हैं जिन्हें जीत कुन डो सिखाने के लिए अधिकृत किया गया है। वह श्रीमती भारत विश्व सौंदर्य प्रतियोगिता की फाइनलिस्ट भी रह चुकी है। वह एक पेशेवर मार्शल मुकाबला प्रतिपादक हैं जिनके वंश के निशान रिचर्ड बुस्तिललो , तक जाते हैं जोकि महान ब्रूस ली की कला जीत कुन डो के मूल शिष्य हैं।  उन्हें भारत की पहली महिला कमांडो ट्रेनर के रूप में संबोधित किया जाता है। उनके महिलाओं की सुरक्षा पर कई लेख प्रकाशित हैं।
चिरांद

निर्देशांक: 25.7405°N 84.8249°E छपरा से ११ किलोमीटर दक्षिण पूर्व में डोरीगंज बाजार के निकट स्थित चिरांद सारण जिला का सबसे महत्वपूर्ण पुरातत्व स्थल है। घाघरा नदी के किनारे बने स्तूपनुमा भराव को हिंदू, बौद्ध तथा मुस्लिम प्रभाव एवं उतार-चढाव से जोड़कर देखा जाता है। भारत में यह नव पाषाण काल का पहला ज्ञात स्थल है। यहाँ हुए खुदाई से यह पता चला है कि यह स्थान नव-पाषाण काल (२५००-१३४५ ईसा पूर्व) तथा ताम्र युग में आबाद था। खुदाई में यहाँ से हडडियाँ, गेंहूँ की बालियाँ तथा पत्थर के औजार मिले हैं जिससे यह पता चलता है कि यहाँ बसे लोग कृषि, पशुपालन एवं आखेट में संलग्न थे। बुर्ज़होम (कश्मीर) को छोड़कर भारत में अन्य किसी पुरातात्त्विक स्थल से इतनी अधिक मात्रा में नवपाषाणकालीन उपकरण नहीं मिले, जितने कि चिरांद ग्राम से प्राप्त हुए हैं। स्थानीय लोग चिरांद टीले को द्वापर युग में ईश्वर के परम भक्त तथा यहाँ के चेरो वशिं राजा मौर्यध्वज (मयूरध्वज) के किले का अवशेष एवं च्यवन ऋषि का आश्रम मानते हैं। १९६० के दशक में हुए खुदाई में यहाँ से बुद्ध की मूर्तियाँ एवं धम्म से जुड़ी कई चीजें मिली है जिससे चिरांद के बौद्ध धर्म से लगाव में कोई सन्देह नहीं।
विद्युतभान

विद्युतभान (Electroreception) कुछ जीवों में अपने वातावरण में उपस्थित विद्युतक्षेत्रों व अन्य विद्युत प्रभावों को बोध करने की क्षमता होती है। यह लगभग हमेशा जल में रहने वाले प्राणियों में ही पाई जाती है क्योंकि खारा पानी वायु से कहीं अधिक अच्छा विद्युत चालक होता है। इस शक्ति के द्वारा कई परभक्षी जलीय प्राणी शिकार करते हैं क्योंकि मांसपेशी-प्रयोग में विद्युत प्रयोग होती है और परभक्षी अपने ग्रास में उपस्थित इस विद्युत प्रभाव को खोज लेती हैं।
भारतीय क्रिकेट टीम का ऑस्ट्रेलिया दौरा 1991-92

1992 के सीज़न में १९९२ क्रिकेट विश्व कप से ठीक पहले भारतीय राष्ट्रीय क्रिकेट टीम ने ऑस्ट्रेलिया का दौरा किया। टीम का नेतृत्व मोहम्मद अजहरुद्दीन ने किया और 5 टेस्ट मैच खेले। ऑस्ट्रेलिया ने टेस्ट श्रृंखला 4-0 जीती। रवि शास्त्री के दोहरा शतक, सचिन तेंदुलकर का 114, पर्थ में उछाल वाले पिच पर भारत के लिए एक भारतीय दृष्टिकोण से उल्लेखनीय रहा है जबकि अन्य भारतीय बल्लेबाजों ने संघर्ष किया और कपिल देव को टेस्ट मैचों में 400 विकेट लेने वाले पहले भारतीय गेंदबाज बने। टेस्ट सीरीज़ से पहले, भारत ने ऑस्ट्रेलिया से जुड़े विश्व सीरीज कप त्रिकोणीय वनडे टूर्नामेंट में भी हिस्सा लिया और वेस्ट इंडीज ने विवियन रिचर्ड्स को हटा दिया, और गॉर्डन ग्रिनीज और जेफ डुजॉन की हालिया सेवानिवृत्तता से चाबुक कर रहा था और एक अपेक्षाकृत अनौपचारिक टीम है। भारत ने अपने 8 राउंड रॉबिन मैचों में से 3 जीता और वेस्टइंडीज के खिलाफ भी एक मैच टाई दिया। ऑस्ट्रेलिया के साथ तीन फाइनल में सर्वश्रेष्ठ में वे 2-0 से हार गए।